**Răutatea şi Iubirea**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De câte ori îţi vine-a spune

Cuvinte grele ce rănesc,

Gândeşte bine şi te pune

În pielea celui ce-l ochesc!

Ce-i greu cu raze de iubire

Faţă de-aproape să reverşi?

Ce-ascunzi în suflet amintire,

Durere, rană de apeşi

Pe ură, crize şi furie

Şi tot întuneci împrejur?

Nu simţi cum inima-ţi pustie

E-n căutare de cusur?

O viaţă ai, ca şi a noastră,

O clipă scursă-n veşnicie...

Transformă viaţa ta cea aspră

În bucurii şi veselie,

Că-i scurtă şi e păcat mare

S-o iroseşti pe răutăţi

Când poţi dovadă de iubire

Prin El,la ceilalţi să arăţi!